கேள்வி: போரான் நியூட்ரான் பிடிப்பு மருத்துவம் குறித்து விரிவாக சொல்லுங்கள்.
பதில்: போரான் நியூட்ரான் பிடிப்பு மருத்துவம் (Boron neutron capture therapy ) என்பது இன்றும் ஆய்வுலுள்ள ஓர் புதுமையான கதிர் மருத்துவ முறையாகும். இங்கு புற்றுநோய் கண்டுள்ள புதுவளர்ச்சித்(neoplasm ) திசுக்களில் போரான் சேருமாறு, போரான் கலந்துள்ள மருந்து ஊசிமூலம் நோயாளிக்கு செலுத்தப்படுகிறது. மருந்திலுள்ள போரான் புற்றுது திசுவில் உள்ள நிலையில் வேகம் குறைந்த வெப்ப நியூட்ரான்களால் தாக்கும் போது போரான் அணுக்கள் நியூட்ரான்களை ஏற்கின்றன. இதன் காரணமாக அணுக்கரு வினை நிகழ்ந்து லிதியமும் ஆல்ஃபா துகள்களும் தோற்றுவிக்கப் படுகின்றன. இந்த ஆல்ஃபா துகள்களின் ஆற்றல் 2.79மி. எ.வோ(MeV)ஆகும். அதன் செல்தொலைவு (Range) திசுக்களில் 11 மைக்ரான்களாகும். ஆல்ஃபா துகள்களும் பின் உந்த லிதியமும் தங்கள் ஆற்றலை புற்றுத் திசுக்களில் இழந்து இவைகள் அழிய காரணமாகின்றன. இதுபோல் கடோலினியம் நியூட்ரான் பிடிப்பு மருத்துவம் மூளைப் புற்று நோய்க்கு பயன் படுகிறது. போரான் -10 உடன் ஒரு நொதுமி (நியூட்ரான்) சேர்ந்து போரான் 11 ஆவதையும், விளைபொருள்களாக லித்தியம் அணுவும் 2.79 மெகா எதிர்மின்னி வோல்ட்டு ஆற்றலுடைய ஆல்ஃபா துகள் வெளிப்படுவதையும் காட்டும் குறியீடு: 10 B +n → 11B →→ 7Li + α (2.79 MeV) பகுப்பு:அணுவியல்சார் மருத்துவ முறைகள்